**Cubul în piaţa centrală**

*Costycom*

\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_

Pentru a construi cubul acesta perfect

în piaţa centrală,

trebuie ca un altul să-ţi pună în mintea ta de om umil

cubul acesta perfect,

creierul tău delicat şi gingaş să ia forma unui cub perfect,

abia apoi să începi lucrarea în granitul gri,

sub un timp arcuit,

pe o planetă ce se va descoperi pe o elipsă echilibrată,

rotitoare după o stea ce seamănă cu o sferă

în care înmuguresc oameni…

Oamenii vor rămâne acolo şi

vor privi cum alţii le fură viaţa,

e un patriotism necesar,

într-o ţară perfectă în care se împlinesc visele

cubic,

e şi o floare ca o busolă galbenă

în care ţi-ai pus aorta ta de luptător…